ความยินยอมอาจมีผลต่อการยกเว้นความรับผิดทางอาญาได้อย่างไรบ้าง
ความยินยอมอาจมีผลต่อการยกเว้นความรับผิดทางอาญาได้ มีดังต่อไปนี้


1. ความยินยอมนั้นต้องเป็นความยินยอมที่บริสุทธิ์ กล่าวคือ ความยินยอมที่เกิดจากการหลอกลวง สำคัญผิดหรือข่มขู่ด้วยประการใดๆ หรือเกิดจากการที่ผู้ให้ความยินยอมตกอยู่สภาวะจิตใจที่บกพร่องหรือไม่มีสติสัมปชัญญะในขณะนั้น หากความยินยอมเกิดจากกระทำเช่นว่านั้นหรืออยู่ในภาวะเช่นนั้น และหากไม่มีการกระทำหรือภาวะเช่นว่านั้นผู้ให้ความยินยอมจะไม่ตกลงให้ความยินยอมกระทำ ผู้กระทำจะไม่สามารถกล่าวอ้างความยินยอมเพื่อเป็นเหตุยกเว้นความรับผิดได้


2. ความยินยอมนั้นต้องไม่ขัดต่อสำนึกในศีลธรรมอันดี กล่าวคือ ในการจะวินิจฉัยว่าการกระทำดังกล่าวจะขัดต่อสำนึกในศีลธรรมอันดีหรือไม่นั้น ต้องพิจารณาตามความรู้สึกของบุคคลทั่วไปในขณะที่เกิดการกระทำนั้น


3. เป็นความยินยอมที่มีอยู่จนถึงขณะกระทำการอันกฎหมายบัญญัติเป็นความผิด หมายความว่า ไม่ได้มีการบอกเลิกความยินยอมนั้น หากบอกเลิกแล้วผู้กระทำยังขืนกระทำต่อไปก็ไม่มีเหตุที่จะยกเว้นความผิดให้แก่ผู้กระทำได้


4. ความยินยอมอาจจะเกิดขึ้นได้ด้วยวิธีต่างๆ เช่น ความยินยอมโดยการพูด การทำเป็นหนังสือ การแสดงพฤติกรรมที่แสดงออกว่ามีความยินยอม หรือจะยินยอมโดยปริยายก็ได้
1.ความรู้พื้นฐานกฏหมาย,2.ประมวลกฎหมายอาญา,5.ประมวลกฎหมายวิธีพิจาณาความอาญา(วิอาญา)